Aalborgs Stifts Adresseavis, 1818-10-06
Indenlandske Efterretninger. Kort Udsigt over Gympastikens nuværende Tilstand i Kiøbenhavn: Af de militaire Elever, som saavel i de foregaaende, som i dette Aar have været oplærte ved det militaire gomnastiske Jnstitut, for at dannes til Lærere, i Gymnastiken for Sø- og Land-Etaternes Academier, Underviisningsanstalter og Skoler, have 107 underkastet sig den befalede Exammen, som stedse er afholdt i Overværelse af en til den Ende hvergang allernaadigst udnævnt Commission. Blandt de Dimitterede have 66 erholdt Karakteren "fortrinlig duelig, 39 Karakteren, meget duelig, 3 Karakteren duelig" og de fortrinligste ere desuden af Hans Majestæt Kongen benaadede med en Æressabel. Ligeledes ere 16, deels Studerende, deels Skolelærere og Seminarister, i samme Tid underviste ved Jnstitutet for at ansættes som Lærere i Gymnastiken ved Landets Seminarier og nogle offentlige Skoler, af hvilke 7 ere dimitterede med Karakteren, fortrinlig duelig, 5 med Karakteren "meget duelig og 4 med Karakteren "duelig. Endvidere har Jnstitutet i indeværende Aar, i Følge allerhøieste befaling, dannet 83 Svømmelærere for den derværende Garnison; disse ere ikke blot øvede i at svømme en betydelig Strækning med Hurtighed og Færdighed, saavel med som mod Strømmen, som og, i at svømme med fuld Mundering, Vaaben og Bepakning; men i Betragtning af deres Bestemmelse som Lærere ere de tilligeovede i at dykke paa 14 til 20 Fods Dybde, for at kunne hente en eller anden Gienstand op fra Bunden; i at svømme 40 - 100 Alen under Vandet, for at opsøge og bierge de, som under Øvelserne af Strømmen mueligen kunne bortrives, samt, i at svømme en Strækning af 80 100 Alen med de Biergede; fordi Færdighed i disse Dele af Svømmekonsten især er vigtig for Lærerne, der skulle være Staten ansvarlige for de dem anbetroede Elevers Liv. Gymnastiken er indført i 20 og Svømmen i 28 deels offentlige deels privatte saavel militaire som civile Opdragelses- og Underviisningsanstalter i Kiøbenhavn, i hvilke, i indeværende Sommer et Antal af 2057 Jndivider, af forskiellig Stand og Alder er bleven underviist. Af disse have 1053 opnaaet saa megen Færdighed, at mange blandt dem ikke alene kunne svømme med Paaklædning, men endog kunde redde Andres Liv, og henved 300 have bragt det dertil, at de kunne svømme en Strækning af 100200 Alen. Blandt de Øvrige er en betydelige Deel kommet saa vidt, at de kunne redde sig fra en øieblikkelig Fare og de Andre ere saaledes forberedede, at de af Aare hurtigere og lettere ville kunne lære denne nyttige Øvelse. Da den danske Regering (som er den første i vor Tidsalder, der har gjort Cymnastiken til et offentligt Opdragelses Anliggende) saaledes ved dens vise og menneskekiærlige Foranstaltninger har draget Omsorg for at disse Øvelser ere indførte i alle militaire Underviisningsanstalter i og udenfor Hovedstaden, saavelsom i alle Skolelærer-Seminarier, for derfra Tid efter anden at udbrede sig i Almueskolerne han Landet, saa er derved aabnet en rig Udsigtil denne almeennyttige Sags Udbredelse over hele Riget, Ligesom Ovenstaaende er et talende Beviis for den allernaadigste Opmærksomhed, som af Danmarks Konge værdiges denne vigtige Underviisnings Gienstand, saaledes er det tillige et tilstrækkeligt Beviis imod den, i Dagsvosten Nr. 118 d. A., yttrede ugrundede Paastand: "at Jnteressen for Gymastiken i Kiøbenhavn nu er saare meget aftaget.